Bernardo O’Higgins (forskningsstasjon)

Base General Bernardo O'Higgins Riquelme er en helårsbemannet chilensk forskningsstasjon i Antarktis, beliggende på Trinityhalvøya lengst nord på Den antarktiske halvøy. Den åpnet 18. februar 1948 og er en av de antarktiske basene som har vært i lengst kontinuerlig drift. Vinterbemanningen ligger på 16 personer, mens bemanningen i sommersesongen gjerne når 44. Den totale overnattingskapasiteten er 60 personer. Basen drives av den chilenske marinen.

Stasjonen er oppkalt etter den chilenske statsmannen Bernardo O'Higgins, det første statsoverhodet i Chile som innså viktigheten av Antarktis. En statue av ham ble avduket ved stasjonen i 1948 og er oppført på lista over historiske steder og kulturminner i Antarktis.List of Historic Sites and Monuments approved by the ATCM Antarktistraktaten

Deutsches Zentrum für Luft- und Raumfahrt etablerte en bakkestasjon for mottak av satellittdata ved O'Higgins i 1991. German Antarctic Receiving Station (GARS) ble anlagt ved O'Higgins på grunn av stedets geologi, infrastruktur og tilgjengelighet.

 Galleri 

 Referanser 

Kategori:Forskningsstasjoner i Antarktis
Kategori:Verneområder i Antarktis
Kategori:Magallanes y de la Antártica Chilena
Kategori:Artikler i Antarktis-prosjektet
Kategori:Etableringer i 1948
Kategori:1940-årene i Antarktis
Kategori:Vitenskap og teknologi i Chile